5 Astraea

Astraea (kleinplaneetnaam: 5 Astraea) is ’n groot asteroïde in die asteroïdegordel. Sy oppervlak is hoogs weerkaatsend (helder) en sy samestelling is waarskynlik ’n mengsel van nikkel-yster met silikate van magnesium en yster. Dit is ’n S-tipe asteroïde.

Astraea was die vyfde asteroïde wat ontdek is, op 8 Desember 1845 deur K.L. Hencke, en is genoem na ’n godin van geregtigheid. Hencke was op soek na 4 Vesta toe hy op Astraea afkom.

Astraea is fisies onmerkwaardig, maar was die eerste asteroïde in 38 jaar wat ontdek is (ná die ontdekking van Vesta in 1807). Tot met sy ontdekking is geglo daar is net vier asteroïdes. Met ’n skynbare magnitude van 8,7 (met ’n gunstige opposisie op 15 Februarie 2016), is dit net die 17de helderste asteroïde in die hoofgordel.

Ná Astraea is duisende ander asteroïdes ontdek. Sy ontdekking was eintlik die begin van die herklassifisering van die "planete" 1 Ceres tot 4 Vesta as asteroïdes, want dit het duidelik geword hierdie vier liggame was maar die grootste vier van ’n hele nuwe soort ruimtevoorwerp.

Verwysings

Eksterne skakels

 Hierdie artikel is vertaal uit die Engelse Wikipedia

Asteroïdes